# data[].attributes.headline
וגם ניתן לייצר משחקי

# data[].attributes.body
וגם ניתן לייצר משחקים ופועלות משפחתיות בזמן הבידוד .אלו שמה רעיונות ודוגמאות .

# data[].attributes.attachment_link.readable_text
הפעלות לכל המשפחה לזמן בידוד

בימים בהם אי אפשר לצאת לשחק עם חברים או במגרש, זה הזמן למשחקים משמחים ומשפחתיים.
איגדנו עבורכם כמה רעיונות ואנו מקווים שתיהנו מהשהייה המשותפת יחד.

משחקים משפחתיים

1. משחק פנטומימה: בוחרים קטגוריה כמו חיות, מפורסמים, מקצוע .רושמים על פתקים את כל מה שעולה לכם בראש
באותה הקטגוריה. כל פעם מישהו שולף פתק וצריך בפנטומימה להציג לשאר המשפחה את החיה שבפתק. ושאר המשפחה צריכה לנחש מה החיה. מי שמנחש מקבל נקודה.

2. ירקות בלי שיניים: המשחק הבא פשוט ומשעשע, ולכן מתאים במיוחד לשתף בו את הילדים בכל מפגש משפחתי,
ולשחק יחדיו עם כל הדורות במשפחה. העיקרון פשוט מאוד ובטוח תנסו לפעול על פיו כבר כשתקראו את ההוראות...
איך משחקים: המשתתפים במשחק יושבים במעגל, כשכל אחד בתורו אומר שם של ירק לפי סדר הא'-ב'. נשמע פשוט, נכון? ובכן, לא אם אתם חייבים להגיד את שם הירק ללא חשיפת השיניים שלכם (כמו חיקוי של אדם בלי שיניים) ומבלי לצחוק - וכששאר המשתתפים צריכים להבין את שם הירק שאמרתם. מי שמצליח לעמוד באתגר אחרון - הוא המנצח.

3. הפסיכיאטר: זהו משחק לאנשים בוגרים, בעלי הכרות טובה ביניהם, שיכולים להשאיל זהות של אדם אחר, לחשוב ולענות כמוהו. המשחק אף מציב אתגר חשיבתי עבור מי שנבחר להיות בדמות ה"פסיכיאטר" ולהגיע לפענוח של דפוס הבחירה.
איך משחקים: אדם אחד במפגש חברתי / משפחתי מוכרז כ"פסיכיאטר" ועוזב את החדר למספר דקות. שאר המשתתפים מחליטים על החלפת זהויות ביניהם, לפי דפוס מסוים, לדוגמה: כל אדם מחליף את זהותו עם האדם לימינו או השלישי לשמאלו. ה"פסיכיאטר" חוזר לחדר ויכול לשאול את המשתתפים שאלות כרצונו, והמשתתפים מצדם צריכים לענות את התשובות בהתאם לדמות שאיתה החליפו זהות. המטרה של ה"פסיכיאטר" היא לגלות את דפוס החלפת הזהויות, ואז הוא יוכרז כמנצח.

4. עיוור בתנועה: עיוור בתנועה הוא משחק משעשע שמתאים לכל המשפחה ולכל גיל, ובמיוחד לאנשים שחושבים
שניתן להגיע לכל מקום עם קצת הכוונה, גם אם הם לא יכולים לראות שום דבר.
איך משחקים: על המשתתפים להתחלק לזוגות, כאשר אדם אחד מכל זוג עוטה על עצמו כיסוי עיניים, בזמן שבן זוגו צריך לכוון אותו לעבר פרס יחיד שמונח בחדר. לבן הזוג המכוון אסור לזוז או לגעת ב"עיוור", והוא יכול לעזור לו רק באמצעות מתן הוראות הכוונה בקולו. המנצח הוא זה שמוצא את הפרס, אך ספק אם מישהו יצליח להישאר ממוקד כאשר יחלו פרצי הצחוק.

5. זוזו מפה: זהו משחק של תשומת לב וזיכרון שיש לשחק בחלל סגור, והוא יתאים למבוגרים וילדים כאחד. מטרת המשחק היא לבחון מי מכם שם לב לפרטים הקטנים.
איך משחקים: המשתתפים מתחלקים לשתי קבוצות, כאשר בכל תור, קבוצה אחת עוזבת את החדר בזמן שקבוצה שנייה
מזיזה 5 חפצים ממקום למקום. לאחר מכן הקבוצה שהייתה בחוץ נכנסת חזרה לחדר וצריכה לנחש אילו חפצים הוזזו ומאיפה לאיפה. הקבוצות מחליפות ביניהן בתורות, והמנצחת היא הקבוצה שזיהתה הכי הרבה פרטים שהוזזו ממקומם.

6. חדר ההלבשה: המשחק הפשוט הזה משלב בין כסאות מוסיקליים לתחרות תחפושות, ויהיה נפלא כחוויה של
אבא ואימא עם הילדים. ככל שתסכימו להשטות יותר, כך המשחק יהפוך למהנה יותר ויגרום לכולם להתגלגל מצחוק.
איך משחקים: העבירו מיד ליד סלסלה עם בגדים מוזרים ומצחיקים בתוך מעגל משתתפים, והשמיעו מוזיקה. תנו לאדם אחד שאיננו שותף בסיבוב או במשחק להפסיק את המוזיקה במפתיע ברגע שיבחר. מי שנותר עם הסלסלה בידו כאשר המוזיקה נפסקת, צריך ללבוש את אחד מפריטי הלבוש על עצמו. כאשר סלסלת הבגדים מתרוקנת, כולם מוכרזים כמנצחים, ומוזמנים לצלם את עצמם בתמונה משפחתית משעשעת שתיזכר לזמן ארוך.
7. הקלף האוטומטי: משחק הקלפים הזה משלב זריזות וזיכרון עם המון שעשוע ותוכלו להשתפר בו ככל שתתאמנו
עליו יותר. העיקרון הוא לחבר בין מהירות הזיהוי למהירות התגובה ולהפעיל כמה שיותר חושים יחד.
איך משחקים: קחו חפיסת קלפים (אפשר גם שתיים) וחלקו אותה באופן שווה בין מספר משתתפים סביב שולחן. כל משתתף בתורו מניח קלף אחד עם הפנים כלפי מעלה באמצע השולחן, ומבלי שהוא ראה אותו קודם לכן בידיו. על המשתתפים לעקוב אחר סוג הקלפים המונחים בערימה לפי הכללים הבאים:
כאשר מופיע קלף אס - האדם הראשון לכסות אותו בידיו, זוכה בערימת הקלפים תחתיו
כאשר מופיע קלף נסיך - האדם הראשון שצועק "בו", זוכה בערימת הקלפים תחתיו
כאשר מופיע קלף מלך - האדם הראשון שמצדיע, זוכה בערימה תחתיו
כאשר מופיע קלף מלכה - האדם הראשון שצועק "בוקר טוב" זוכה בערימה תחתיו
בכל פעם שמשתתף צובר את ערמת הקלפים, ממשיכים את המשחק לפי אותם הכללים עד שכל
הקלפים הורדו מהשולחן. המנצח הוא זה שזכה בכמות הקלפים הגדולה ביותר.

8. חם קר: אחד מחברי המשפחה מחביא חפץ ומכוון את שאר המשתתפים לכיוונו באמצעות צעקות קררררר, אנטרקטיקה, קפוא כשמתרחקים מהחפץ המוחבא ,וקריאות מתחמם, רותח, לוהט, שורף, כוויה, שמתקרבים ומוצאים.

9. נחש מי: מכינים פתקים עם שמות של דמויות מסרטים, תוכניות טלוויזיה, משפחה, או אישים מוכרים אחרים.
כל אחד בתורו בוחר פתק מקופל, כאשר שאר המשתתפים מדביקים לו את שם הדמות עם סלוטייפ על המצח בלי שהוא יודע מי הוא. עכשיו הוא צריך לשאול על עצמו שאלות ומתוך תשובות (כן ולא בלבד) שעונים לו - הוא צריך לנחש מי הוא.

10. הכנת סרטון אנימציה: צרו ביחד סרטון אנימציה - צלמו דמויות על רקע. אלו יכולות להיות בובות קטנות או דמויות
שתכינו מפלסטלינה. צלמו תמונה ראשונה ואז כל פעם הזיזו טיפה את הדמות וצלמו תמונה נוספת. כשמריצים את כל
התמונות ביחד אחת אחרי השנייה (במצגת של גוגל או בכל אפליקציית תמונות) נוצר סרטון ממש מגניב!

11. מפת אוצר: פעילות אהובה מאוד על ילדים בכל הגילאים: מחביאים אוצר (ממתק, כסף קטן, הפתעה קטנה(
במקום סודי בבית. מכינים מפה של הבית עם כל החדרים ומחביאים פתקים בהם כתובים רמזים היכן נמצא האוצר
)בחדר הכי מבולגן בבית, במגירה שבה אבא שומר את אוסף הבולים שלו וכן הלאה), מסמנים באיקסים במפה היכן נמצאים הרמזים ולאט לאט באמצעות המפה מוצאים את הפתקים ואת האוצר.

12. באולינג: ממלאים במים בקבוקי שתייה מפלסטיק עד למחצית (אפשר לקשט אותם מבחוץ, או להוסיף צבע
מאכל/גואש למים). מעמידים את הבקבוקים בשורות בצורת משולש (4 מקדימה, 3 מאחור, 2 מאחור, 1 מאחור) אפשר לסמן מסלול בשני קווים על הרצפה עם מסקינטייפ צבעוני. כל משתתף בתורו מנסה להפיל כמה שיותר בקבוקים בקליעת כדור אחת.

13. אחת שתיים שלוש... דג מלוח: יש עוד ואריאציות לשמות המשחק ולאופן המשחק אבל העיקרון זהה - אחד המשתתפים מפנה גבו לשאר ותופס מהם מרחק ככל שאורך החדר מאפשר. הוא קורא: "1 , 2 , 3 דג מלוח" ומסתובב
לעבר שאר המשתתפים. בזמן שהוא עם גבו אליהם, שאר המשתתפים מנסים להתקדם לעברו של הקורא ככל שהם
מצליחים וכאשר הוא מסתובב לכיוונם עליהם לקפוא במקום מבלי לזוז. כאן הוא מסתובב בין כולם ומנסה להצחיקם ולגרום להם לזוז. הקורא חוזר לסובב את הגב קורא 1 , 2 , 3 דג מלוח. וחוזר חלילה עד שמישהו מגיע אליו.

14. ים יבשה: עוד משחק חברה קלאסי שלא נמאס עד היום. מגדירים שטיח או כמה מרצפות כשטח שהוא ים.
כשהמנחה קורא "ים" על כולם לקפוץ פנימה לתוך הים. כשהוא צועק "יבשה" אל כולם לקפוץ החוצה אל היבשה. המנחה משתדל לבלבל את הקופצים והם מצידם צריכים להתרכז ולקפוץ בכל פעם לכיוון הנכון.

זמן יצירות

15. הכנת סליים: לא סוד הוא שילדים בגילאים שונים אוהבים סליים, וזו בהחלט פעילות כיפית לבית. המתכון הבסיסי לסליים כולל: 1 כוס דבק פלסטיק, 1 כוס קצף גילוח. לזה מוסיפים 2-3 כפות תמיסת בוראקס או נוזל עדשות. אם דביק עדיין מוסיפים עוד תמיסה. למתכון הבסיסי הזה אפשר להוסיף קרם גוף, מרכך לשיער, קרם ידיים, קלקרים, צ'ארמרים, קישוטים לסליים ועוד.

16. בצק משחק ריחני ונעים: הידעתם שאפשר להכין בצק משחק כיפי ביותר וריחני מאוד שעשוי רק ממרכך לשיער וקורנפלור? פשוט מערבבים כוס אחת של מרכך עם 2 כוסות קורנפלור בקערה גדולה. לשים ומערבבים עד
שנוצר בצק נעים ורך למגע. אם דביק - מוסיפים קצת קורנפלור. אפשר להוסיף צבע מאכל ולקבל בצק צבעוני. אם תאחסנו את הבצק בכלי סגור בתום המשחק הוא יישמר לכם היטב גם לפעמים הבאות.

17. כדור לחץ ביתי: כדורים לחיצים כיפים, יפים ופשוטים להכנה. תצטרכו בקבוק פלסטיק רגיל, בלונים וקמח. באמצעות משפך או נייר מגוגל למעין משפך שופכים קמח לתוך בקבוק הפלסטיק. מלבישים את הבלון על פיית הבקבוק (אפשר לנפח את הבלון קודם, לא חייבים), עכשיו הופכים את הבקבוק על מנת לאפשר לקמח להישפך לתוך הבלון. עוזרים בטפיחות קלות על הבקבוק. לבסוף מחלצים את הבלון מהבקבוק, מוציאים את האוויר במידה ויש וקושרים את הבלון. והנה יש לכם כדור לחץ נעים ולחיץ. (אפשר להכין כמה ולהשתמש גם ככדורי באולינג).

18. ציור קיר: לקחת וילון, סדין ישן או בד גדול ולעשות ממנו ציור קיר ענק. אפשר לצייר סקיצה לילדים והם יצבעו או שיציירו בעצמם. אם תרצו תלו על הקיר ואז תציירו, או שתפרסו על הרצפה ועם צבעי אצבעות תוכלו לעשות טביעות רגליים וידיים.

19. ציור בהמשכים: לוקחים בריסטול גדול, המשתתף הראשון מתחיל ציור מסוים ואז מפסיק באמצע ונותן למשתתף
הבא להמשיך את הציור שלו. כך כל ילד ומבוגר מוסיף על הציור של קודמו.

פעילויות טעימות

20. הכנת ארטיקים טעימים: פעילות כיפית וקיצית שילדים אוהבים:
לוקחים כוס אחת של פרי אהוב טרי חתוך או קפוא (למשל בננות, תותים, אפרסק, מישמש, קיווי), מוסיפים כוס אחת של שמנת/יוגורט/חלב/מים/מיץ תפוזים, וטוחנים הכל בבלנדר. בודקים אם התערובת מתוקה - אם לא מספיק מוסיפים ממתיק: סוכר/דבש/סילאן/מייפל. מוזגים את התערובת לכוסות עם מקל או לתבניות של ארטיקים ומכניסים למקפיא. תוך כמה שעות יש לכם ארטיקים משגעים, לכן מומלץ להכין בבוקר - כדי שיוכלו ליהנות ממה שהכינו עוד באותו יום.

21. פיקניק על שמיכה בתוך הבית: זה נשמע קצת הזוי אבל זה פשוט מגניב לפרוש שמיכת פיקניק בסלון הבית, ולהגיש את ארוחת הצהריים או ארוחת הארבע במתכונת פיקניק: אפשר לסדר פירות וירקות חתוכים, קלחי תירס, ביצים קשות, כריכים, עוגיות ובעצם כל מה שתחליטו. אפשר לצרף לפיקניק משחקי קופסה או לשחק משחקים שבעל פה.

פעילויות מדעיות

22. הר געש מתפרץ: לוקחים כוס שמים בתוך קערה ואת הקערה רצוי על השיש או בתוך האמבט או הכיור. לתוך
הכוס שופכים מים, חומץ, כמה טיפות נוזל כלים ולבסוף מוסיפים את הרכיב הסודי - אבקת סודה לשתייה - והופה יש לכם הר געש עם לבה מתפרצת!
23. מנורת לבה: האם מים ושמן מתערבבים? מה שוקע ומה צף? בואו נבדוק: לוקחים צנצנת, ממלאים אותה 3/4
מים, מוסיפים 1/4 כוס שמן וכמה טיפות צבע מאכל. עכשיו מוסיפים כמה כפיות אבקת סודה לשתייה או טבליות סידן לצרבת, או סוכרזית, או מלח בישול וצופים בקסם הלבה.

24. ניפוח בלונים באמצעות חומץ וסודה לשתייה: לוקחים בקבוק פלסטיק (כזה שבלון יוכל להתלבש על הפיה שלו). ממלאים קצת חומץ בבקבוק, אפשר עם משפך. בתוך הבלון שמים בזהירות סודה לשתייה - כפית שתיים ומלבישים את הבלון על הפיה. מרימים את הקצה השמוט של הבלון למעלה ואבקת הסודה לשתייה נופלת לחומץ שבבקבוק. עכשיו צופים בקסם שמתרחש: הבלון מתנפח מעצמו!

25. ניסוי חומצי בסיסי בעזרת כרוב אדום: לומדים על חומרים בסיסיים וחומציים (PH) באמצעות ניסוי עם כרוב אדום, סודה לשתייה, מים וחומץ. חותכים כמה עלים של כרוב אדום ומכניסים לקערה. שופכים על הכרוב מים רותחים. מחכים
שהכרוב יוציא את הצבע הסגול שלו לתוך המים והמים יתקררו טיפה. מסדרים כוסות - באחת כפית מלח, באחת כפית אבקת אפייה, בעוד כוס לשים חומץ, ובאחרונה סודה לשתייה. עכשיו שופכים טיפה מים רגילים בכל כוס ומערבבים למוסס במים. לסיום מוסיפים לכל כוס קצת מי כרוב סגול - צבע המים משתנה! ככל שהצבע יותר כהה וסגול זה אומר שהחומר יותר בסיסי. כל שהצבע בהיר וורדרד - המשמעות היא שהחומר שבדקנו חומצי יותר. אפשר לנסות לבדוק בסיסיות וחומציות של עוד חומרים שיש בבית.

משחקים קלילים אפשר אפילו בעל פה

26. חי צומח דומם: כל אחד בתורו בוחר משהו שהוא חי צומח או דומם ושאר הילדים צריכים לנחש מה הוא בחר
באמצעות שאלות ותשובות של כן ולא בלבד. מי שמצליח לנחש - תורו לחשוב על חי צומח או דומם.

27. ארץ עיר חי צומח דומם: בוחרים אות (אלף....סטופ) וצריכים לחשוב על ארץ עיר חי צומח דומם ילד ילדה מקצוע באות שנבחרה. אפשר בעל פה ואפשר בכתב אם המשתתפים יודעים קרוא וכתוב.

28. כן לא שחור לבן: שואלים אחד את השני שאלות ועל המשתתפים להימנע מלהשתמש במילים כן לא שחור לבן. מי
שאומר בטעות אחת מין המילים - נפסל.

29. נחש מה אני רואה: כל אחד בתורו בוחר חפץ אותו הוא רואה סביבו והשאר צריכים לנחש באמצעות שאלות כמו צבע, מיקום, גודל, שימוש ועוד מה הוא רואה.

מטלות בית

30. סדר במשחקים: סידור משחקים וצעצועים ששוכבים בארון או במגרה והרבה זמן לא הוצאנו אותם. פשוט מוציאים הכל החוצה והופה תראו אותם מתחילים להיזכר ולהתרפק על כל מיני צעצועים ופריטים מהעבר. אז אפשר לשחק בכל מיני מציאות שמצאנו ולא שיחקנו בהם הרבה זמן, אפשר למיין ולהחליט מה לתרומה, מה לפח ומה אנחנו שומרים.

31. יום ניקיון: תתפלאו אבל ניקיון יכול היות מאוד מהנה לילדים! מתאימים את עבודת הבית לגיל הילדים: תנו להם שפריצר כחול לניקוי חלונות עם נייר סופג, למדו אותם לשאוב כל מיני מקומות בבית עם שואב אבק, תלו כביסה ביחד, מיינו גרביים לזוגות, שטיפת הרצפה - בכל פעולה כזו טמון הרבה כיף לילדים, שלא לדבר על הערך החינוכי שבשיתוף כל בני הבית בחובות ובזכויות.

בהצלחה

# data[].attributes.attachment_link.title
פעילות משפחתית לזמן בידוד | מתנ"ס גן יבנה

# data[].attributes.attachment_link.description
הפעלות לכל המשפחה לזמן בידוד בימים בהם אי אפשר לצאת לשחק עם חברים או במגרש, זה הזמן למשחקים משמחים ומשפחתיים. איגדנו עבורכם כמה רעיונות ואנו מקווים שתיהנו מהשהייה המשותפת יחד. משחקים משפחתיים 1. משחק פנטומימה: בוחרים קטגוריה כמו חיות, מפורסמים, מקצוע .רושמים על פתקים את כל מה שעולה לכם בראש באותה הקטגוריה.

# data[].attributes.headline
אורגואנה סולטאן 

# data[].attributes.subject
אורגואנה סולטאן 

# data[].attributes.body
בימים לא פשוטת אלו נמצאים בבידוד עם בני המשפחה בתוך הבית ניתן לנצל הזמן במשחקי כיף , זה מקרב בני המשפחה אחד לשני עם אווירה נעימה .
נתן לקנות במשלוח ולהזמין משחקים במחירים זולים .

# data[].attributes.attachment_link.title
בידוד בכיף - משחקים

# data[].attributes.attachment_link.description
בידוד בכיף - נהנים עם..: משחקים